**Nr. 22080/11.04.2024**

**PROIECT DE HOTĂRÂRE**

**privind modificarea Caietului de sarcini, a Regulamentului de funcționare precum și a Contractului de delegare nr. 14090/08.03.2024 privind serviciul ”Tăiere și toaletare a arborilor periculoși de pe raza municipiului Sfântu Gheorghe“,**

**aprobat prin HCL nr. 77/2024**

 **Consiliul Local al Municipiului Sfântu Gheorghe, în ședință ordinară;**

Având în vedere Referatul de aprobare nr. 22074/11.04.2024 al viceprimarului municipiului Sfântu Gheorghe, dl. Toth-Birtan Csaba;

Având în vedere Raportul de specialitate nr. 22077/11.04.2024 al Compartimentului pentru monitorizare societăți comerciale din cadrul Primăriei municipiului Sfântu Gheorghe;

Având în vedere prevederile HCL nr. 77/2024 privind aprobarea delegării serviciului de Tăiere și toaletare a arborilor periculoși de pe raza municipiului Sfântu Gheorghe;

Având în vedere Nota internă nr. 15124/13.03.2024 al Direcției generale de gospodărire Comunală;

Având în vedere prevederile HCL nr. 241/2013 privind instituirea Normelor de bună gospodărire pe teritoriul municipiului Sfântu Gheorghe;

Având în vedere referatele Comisiilor de specialitate ale Consiliului Local al municipiului Sfântu Gheorghe;

Având în vedere Legea nr. 24/2007 privind reglementarea și administrarea spațiilor verzi din intravilanul localităților, cu modificările și completările ulterioare;

Având în vedere parcurgerea procedurii prevăzute la art. 7 alin. (13) din Legea nr. 52/2003 privind transparența decizională în administrația publică, republicată, cu modificările ulterioare;

Procedura de urgență este justificată prin necesitatea demarării urgente a lucrărilor de tăiere și toaletare a arborilor periculoși identificați pe domeniul public al municipiului Sfântu Gheorghe, care pun în pericol siguranța cetățenilor și a bunurilor aflate în preajma arborilor menționați;

 În conformitate cu art. 129 alin. (2) lit. c) și alin. (6) lit. b) din OUG nr. 57/2019 privind Codul administrativ, cu modificările şi completările ulterioare;

 În temeiul art. 139 alin. (3) lit. g) și art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare;

**HOTĂRĂŞTE**

**Art. 1.** – Se aprobă modificarea Caietului de sarcini și a Regulamentului de funcționare al serviciului ”Tăiere și toaletare a arborilor periculoși de pe raza municipiului Sfântu Gheorghe“, aprobat prin HCL 77/2024.

**Art. 2. -**  Se aprobă modificarea Contractului de delegare nr. 14090/08.03.2024 privind serviciul ”Tăiere și toaletare a arborilor periculoși de pe raza municipiului Sfântu Gheorghe“, conform proiectului Actului adițional, anexă la prezenta hotărâre din care face parte integrantă.

 **Art. 3. -** Cu ducerea la îndeplinire a prezentei hotărâri se încredințează directorul general al Sepsi Protekt SA, Direcția generală economică și fiscală, Direcția generală de gospodărire comunală și Compartimentul pentru monitorizare societăți comerciale din cadrul Primăriei municipiului Sfântu Gheorghe.

Sfântu Gheorghe, la \_\_\_\_\_\_\_\_\_2024.

**PREŞEDINTE DE ŞEDINŢĂ**

**Nr. 22074/11.04.2024**

**REFERAT DE APROBARE**

**privind modificarea Caietului de sarcini, a Regulamentului de funcționare precum și a Contractului de delegare nr. 14090/08.03.2024 privind serviciul ”Tăiere și toaletare a arborilor periculoși de pe raza municipiului Sfântu Gheorghe“,**

**aprobat prin HCL nr. 77/2024.**

Având în vedere Legea nr. 24/2007 privind reglementarea și administrarea spațiilor verzi din intravilanul localităților, cu modificările și completările ulterioare;

În conformitate cu Normele de bună gospodărire pe teritoriul municipiului Sfântu Gheorghe, aprobat prin HCL 241/2013, cu modificările și completările ulterioare, tăierea și toaletarea arborilor aflați pe domeniul public al municipiului Sfântu Gheorghe, este în sarcina asociațiilor de proprietari care au în administrare spațiul verde pe care se află arborele în cauză.

Această obligație a asociațiilor de proprietari, a generat costuri semnificative pentru aceștia și a necesitat activități birocratice, privind transportarea materialului lemnos rezultat.

Pentru a putea gestiona acest program în condiții de eficiență, și în vederea sprijinirii activității asociațiilor de proprietari, s-a preluat parțial obligativitatea a asociațiilor de proprietari și anume tăierea/toaletarea arborilor considerați periculoși, cu respectarea strictă a prevederilor legale, de către Primăria municipiului Sfântu Gheorghe.

Primăria municipiului Sfântu Gheorghe astfel a aprobat prin HCL nr. 77/2024 încheierea unui Contract de delegare privind ”Tăierea și toaletarea arborilor periculoși de pe raza municipiului Sfântu Gheorghe” cu Sepsi Protekt SA.

Având în vedere Nota internă nr. 15124/13.03.2024 al Direcției de Gospodărire Comunală din cadrul Primăriei municipiului Sfântu Gheorghe, prin care directorul general solicită efectuarea anumitor modificări în cuprinsul Caietului de sarcini și a Regulamentului serviciului, se consideră necesar modificarea documentelor menționate prin acceptarea anumitor observații semnalate.

Luând în considerare cele prezentate mai sus, propun spre dezbatere și aprobare proiectul de hotărâre privind modificarea Caietului de sarcini , a Regulamentului de funcționare precum și a Contractului de delegare nr. 14090/08.03.2024 privind serviciul ”Tăiere și toaletare a arborilor periculoși de pe raza municipiului Sfântu Gheorghe“ , aprobat prin HCL nr. 77/2024.

**VICEPRIMAR**

**Toth-Birtan Csaba**

**Nr. 22077/11.04.2024**

**RAPORT DE SPECIALITATE**

**privind modificarea Caietului de sarcini, a Regulamentului de funcționare precum și a Contractului de delegare nr. 14090/08.03.2024 privind serviciul ”Tăiere și toaletare a arborilor periculoși de pe raza municipiului Sfântu Gheorghe“,**

**aprobat prin HCL nr. 77/2024.**

Având în vedere Legea nr. 24/2007 privind reglementarea și administrarea spațiilor verzi din intravilanul localităților, cu modificările și completările ulterioare;

În conformitate cu Normele de bună gospodărire pe teritoriul municipiului Sfântu Gheorghe, aprobat prin HCL 241/2013, cu modificările și completările ulterioare, tăierea și toaletarea arborilor aflați pe domeniul public al municipiului Sfântu Gheorghe, este în sarcina asociațiilor de proprietari care au în administrare spațiul verde pe care se află arborele în cauză.

Această obligație a asociațiilor de proprietari, a generat costuri semnificative pentru aceștia și a necesitat activități birocratice, privind transportarea materialului lemnos rezultat. .

Pentru a putea gestiona acest program în condiții de eficiență, și în vederea sprijinirii activității asociațiilor de proprietari, s-a preluat parțial obligativitatea a asociațiilor de proprietari și anume tăierea/toaletarea arborilor considerați periculoși, cu respectarea strictă a prevederilor legale, de către Primăria municipiului Sfântu Gheorghe.

Primăria municipiului Sfântu Gheorghe astfel a aprobat prin HCL nr. 77/2024 încheierea unui contract de delegare privind ”Tăierea și toaletarea arborilor periculoși de pe raza municipiului Sfântu Gheorghe” cu Sepsi Protekt SA.

Având în vedere Nota internă nr. 15124/13.03.2024 al Direcției de Gospodărire Comunală din cadrul Primăriei municipiului Sfântu Gheorghe, prin care directorul general solicită efectuarea anumitor modificări în cuprinsul Caietului de sarcini și a Regulamentului serviciului, se consideră necesar modificarea documentelor menționate prin acceptarea anumitor observații semnalate, după cum urmează:

**I.** 1. În conținutul Art. 9.9 din Caietul de sarcini , anexa nr. 1 la Contract - se elimină noțiunea „comercializează”, devenind astfel:

”Art. 9.9 Spațiul de depozitare a materialului lemnos în care depozitează/ prelucrează/ sortează materialele lemnoase se situează în municipiul Sfântu Ghoorghe, satul Coșeni, nr. 118.”

2. La Art. 12.2 din caietul de sarcini, anexa nr.1 la Contract, se precizează cine sunt reprezentanții din partea beneficiarului, astfel art. va avea următorul conținut:

”Art. 12.2 Recepția serviciului de Tăiere și toaletare arbori periculoși de pe raza municipiului Sfântu Gheorghe se face pe tipuri de operațiuni la sfârșitul fiecărei luni calendaristice către reprezentanții beneficiarului prin Compartimentul de Administrare și Pășuni și cei ai prestatorului, încheiându-se în acest sens proces verbal de recepție lunară pentru operațiunile efectuate și proces verbal de predare – primire a materialului lemnos la depozitul beneficiarului, semnate de ambele părți.”

**II.** 1. Art. 5 alin 1. pct. c din Regulament se modifică din

”c) membru 2, din cadrul Direcției generale de gospodărire comunală”

în

”c) membru 2, din cadrul Agenției pentru Protecția Mediului Covasna”

2. La art. 5 din Regulament, anexa 2 la Contract se introduce un nou alineat:

” (9) Deciziile luate la nivelul administraţiilor publice locale de tăiere a arborilor sănătoşi din spaţiile verzi, astfel cum sunt definite la art. 3 din legea 24/2007, aflate pe terenurile din zonele urbane, se pun în aplicare numai după obţinerea avizului emis de agenţia judeţeană pentru protecţia mediului.”

3. Art 14 alin 1 din Regulament anexa nr. 2 la Contract se modifică din

”(1) Masa lemnoasă rezultată în urma tăierilor de arbori din spațiile verzi amplasate în intravilanul municipiului Sfântu Gheorghe, aparținând domeniului public, se va depozita într-un spațiu desemnat de Direcția generală de gospodărire comunală din cadrul Primăriei municipiului Sfântu Gheorghe”

în

”(1) Masa lemnoasă rezultată în urma tăierilor de arbori din spațiile verzi amplasate în intravilanul municipiului Sfântu Gheorghe, aparținând domeniului public, se va depozita în satul Coșeni, nr. 118”.

4. Art. 14. Alin.2 din Regulamentul de funcționare se abrogă.

5. Art. 15 din Regulamentul se modifică din

”Art. 15 Valorificarea masei lemnoase, rezultate din activitățile de tăiere a arborilor periculoși din spațiile verzi amplasate pe terenurile aparținând domeniului public al municipiului Sfântu Gheorghe se realizează prin grija Direcției generale de gospodărire comunală din cadrul Primăriei municipiului Sfântu Gheorghe”

în

”Art. 15 Valorificarea masei lemnoase, rezultate din activitățile de tăiere a arborilor periculoși din spațiile verzi amplasate pe terenurile aparținând domeniului public al municipiului Sfântu Gheorghe se realizează de Primăria municipiului Sfântu Gheorghe prin Compartimentul abilitat în acest sens.”

Luând în considerare cele prezentate mai sus, propun spre dezbatere și aprobare proiectul de hotărâre privind modificarea Caietului de sarcini, a Regulamentului de funcționare precum și a Contractului de delegare nr. 14090/08.03.2024 privind serviciul ”Tăiere și toaletare a arborilor periculoși de pe raza municipiului Sfântu Gheorghe“ , aprobat prin HCL nr. 77/2024.

**Consilier,**

**Szabó Kinga**

 **Anexa la HCL nr. \_\_\_\_\_\_/2024**

**ACT ADIȚIONAL NR. 1**

 **la Contractul de delegare nr. 14090/08.03.2024 a serviciului de”Tăierea și toaletarea arborilor periculoși de pe raza municipiului Sfântu Gheorghe”**

**1. PĂRȚILE CONTRACTANTE**

1.1. **MUNICIPIUL SFÂNTU GHEORGHE,** cu sediul în municipiul Sfântu Gheorghe str. 1 Decembrie 1918, nr. 2, jud. Covasna, CIF 4404605, reprezentat prin Antal Árpád-András – Primar și Veress Ildikó – director general, în calitate de **delegatar,** pe de o parte

și

1.2. **SEPSI PROTEKT SA,** cu sediulîn municipiul Sfântu Gheorghe, Bld. Grigore Bălan nr. 1, jud. Covasna, înregistrată la Registrul Comerțului Covasna sub nr. de înregistrare J14/253/2021/, CIF RO 44472200, cont nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Sfântu Gheorghe reprezentat prin Kádár Judit, director general provizoriu, în calitate de **delegat,** pe de altă parte;

În baza Hotărârii Consiliului Local al Municipiului Sfântu Gheorghe nr. \_\_\_\_\_/2024, privind modificarea Caietului de sarcini, a Regulamentului de funcționare precum și a Contractului de delegare nr. 14090/2024, a serviciului de ”Tăiere și toaletare a arborilor periculoși de pe raza municipiului Sfântu Gheorghe“, aprobat prin HCL nr. 77/2024, părțile au convenit de comun acord încheierea prezentului act adițional, conform următoarelor:

 **Art. 1**. – Caietul de sarcini, anexa nr. 1 la Contract se modifică după cum urmează:

 I. La articolul 9.9. din Caietul de sarcini, anexa nr. 1 la Contract va avea următorul cuprins:

 ”Art. 9.9. Spațiul de depozitare a materialului lemnos în care se depozitează/ prelucrează/ sortează materialele lemnoase se situează în municipiul Sfântu Ghoorghe, satul Coșeni, nr. 118.”

 II. Articolul 12.2. din Caietul de sarcini, anexa nr.1 la Contract, va avea următorul cuprins:

 ”Art. 12.2. Recepția serviciului de Tăiere și toaletare arbori periculoși de pe raza municipiului Sfântu Gheorghe se face pe tipuri de operațiuni la sfârșitul fiecărei luni calendaristice către reprezentanții beneficiarului prin Compartimentul de Administrare și Pășuni și cei ai prestatorului, încheiându-se în acest sens proces verbal de recepție lunară pentru operațiunile efectuate și proces verbal de predare – primire a materialului lemnos la depozitul beneficiarului, semnate de ambele părți.”

 III. Caietul de sarcini, anexa nr. 1 la Contract se înlocuiește cu anexa nr. 1, la prezentul act adițional, din care face parte integrantă.

 **Art. 2**. – Regulamentul serviciului, anexa nr. 2 la Contract se modifică după cum urmează:

 I. Articolul 5 alin. (1). pct. c) din Regulament va avea următorul cuprins:

 ”c) membru 2, din cadrul Agenției pentru Protecția Mediului Covasna”

 II. La articolul 5 se introduce un nou alineat, alineatul (9) cu următorul cuprins:

 ”(9) Deciziile luate la nivelul Primăriei municipiului Sfântu Gheorghe de tăiere a arborilor sănătoşi din spaţiile verzi, astfel cum sunt definite la art. 3 din Legea nr. 24/2007, aflate pe terenurile din zonele urbane, se pun în aplicare numai după obţinerea avizului emis de agenţia judeţeană pentru protecţia mediului.”

 III. Alineatul (1) al articolului 14 va avea următorul cuprins:

 ”(1) Masa lemnoasă rezultată în urma tăierilor de arbori din spațiile verzi amplasate în intravilanul municipiului Sfântu Gheorghe, aparținând domeniului public, se va depozita în satul Coșeni, nr. 118”.

 IV. Alineatul (2) al articolului 14 se abrogă.

 V. Articolul 15 va avea următorul conținut:

 ”Art. 15 Valorificarea masei lemnoase rezultată din activitățile de tăiere a arborilor periculoși din spațiile verzi amplasate pe terenurile aparținând domeniului public al municipiului Sfântu Gheorghe se realizează de Primăria municipiului Sfântu Gheorghe în condițiile legii.”

 VI. Regulamentul, anexa nr. 2 la Contract se înlocuiește cu anexa nr. 2 la prezentul Act adițional, din care face parte integrantă.

**Art. 3.** – Celelalte clauze rămân neschimbate și își produc efectele juridice.

Prezentul act adițional s-a încheiat astăzi \_\_\_\_\_\_\_\_ în 2 exemplare originale.

  **DELEGATAR DELEGAT**

**MUNICIPIUL SFÂNTU GHEORGHE SEPSI PROTEKT SA.**

 **Primar, Director general provizoriu,**

 **ANTAL ÁRPÁD – ANDRÁS KÁDÁR JUDIT**

 **Director general,**

 **VERESS ILDIKÓ**

**Vizat juridic,**

 **Anexa nr. 1 la Actul adițional nr. 1 Contractul de delegare nr. 14090/2024**

**CAIET DE SARCINI**

**1. Date generale**

|  |  |
| --- | --- |
| **Autoritatea contractantă** | Municipiul Sfântu Gheorghe |
| Cod de înregistrare fiscală | 4404605 |
| Statutul legal  | Unitate Administrativ Teritorială |
| Adresa oficială  | Sfântu Gheorghe str. 1 Decembrie 1918 |
| Reprezentant legal | Antal Árpád - András |

|  |  |
| --- | --- |
| **Operator economic/Prestator al serviciului** | Sepsi Protekt SA |
| Cod de înregistrare fiscală | RO 44472200 |
| Statutul legal  | SA |
| Adresa oficială  | Sfântu Gheorghe, Bld. Grigore Bălan nr. 1 |
| Reprezentant legal | Kádár Judit |

**2. Cadrul legislativ**

* Legea nr. 24/2007 – privind reglementarea și administrarea spațiilor verzi din intravilanul localităților, cu modificările și completările ulterioare;
* OG nr. 21/2002, privind gospodărirea localităților urbane și rurale, aprobată cu modificări prin Legea nr. 515/2002, cu modificările și completările ulterioare;
* OG nr. 71/2002 privind organizarea și funcționarea serviciilor publice de administrare a domeniului public și privat de interes loca, cu modificările și completările ulterioare;
* Legea nr. 98/2016, privind achizițiile publice, cu modificările și completările ulterioare;
* Instrucțiunea privind modul de interpretare a aplicării prevederilor art.31 din Legea nr. 98/2016 privind achizițiile publice, emis de Ministerul Finanțelor Publice, Agenția Națională pentru Achiziții Publice publicat în Monitorul Oficial al României, Partea I, nr. 926 din 2 noiembrie 2018;
* HCL nr. 408/2020 privind aprobarea participării Municipiului Sfântu Gheorghe, în asociere cu Sepsiipar SRL Sfântu Gheorghe, la constituirea Sepsi Protekt SA;
* HCL nr. 241/2013, privind instituirea Normelor de bună gospodărire pe teritoriul municipiului Sfântu Gheorghe.

**3. Scopul și obiectul contractului**

3.1. Prezentul caiet de sarcini stabilește condițiile generale, condițiile tehnice, verificări și condiții de recepție, specifice pentru efectuarea serviciului de ”Tăiere și toaletare arborilor periculoși de pe raza municipiului Sfântu Gheorghe”.

 3.2. Scopul activității îl constituie prestarea serviciilor de tăiere și toaletare a arborilor ce constă în operațiuni de tăiere prin doborâre, secționare, eliminarea ramurilor uscate sau cele care afectează fațada, acoperișul imobilelor, rețelele electrice, rețele de telecomunicații, siguranța traficului pietonal și rutier, etc. de la arborii existenți pe domeniul public.

 3.3 Beneficiarul și prestatorul serviciului sunt obligați să se conformeze tuturor prevederilor acestui Caiet de sarcini pe parcursul efectuării, precum și la verificarea și recepția prestației efectuate.

3.4. Organizarea activității de tăiere și toaletare a arborilor periculoși, constând în identificarea acestora, obținerea avizelor Agenției pentru protecția mediului, emiterea ordinelor de începere a lucrărilor precum și recepția lucrărilor, intră în atribuțiile Serviciului de Gospodărire a Domeniului Public din cadrul Primăriei municipiului Sfântu Gheorghe.

3.5. Avizul de Însoțire a masei lemnoase rezultată în urma tăierilor se emit de către reprezentanții Ocolului Silvic la cererea operatorului economic/ prestator al serviciului.

3.6. Transportul masei rezultate se efectuează de către operatorul economic/prestator al serviciului până la locul de depozitare situat în municipiul Sfântu Gheorghe, satul Coșeni, nr. 118.

**4. Definirea arborilor periculoși**

Sunt considerați arbori periculoși următoarele:

1. arborele este uscat ori prezintă un grad ridicat de uscare sau se află în stare fiziologică puternic degradată;
2. arborele are vârstă biologică înaintată și/sau prezintă pericol privind siguranța persoanelor/bunurilor de orice fel care pot fi afectate de prăbușirea arborelui sau ruperea crengilor acestuia, ca urmare a gradului de îmbătrânire avansat sau a stării fitosanitare precare, prezentând un grad ridicat de risc, în cazul unor fenomene meteorologice extreme (vânt puternic, furtună, inundații, etc.);
3. arborele este înclinat, fără semn de reechilibrare, prezentând pericol de prăbușire și, implicit, riscul producerii unor accidente sau pagube materiale, pe fondul unor fenomene meteo extreme;
4. sistemul radicular al arborelui afectează rețelele tehnico-edilitare subterane sau fundațiile unor construcții;
5. arborele este situat pe amplasamentul unei viitoare construcții pentru care s-a obținut autorizația de construire, în condițiile legii;
6. arborii sunt plantați la o distanță mai mică de 5 m față de zidurile clădirilor cu ferestre și 3 m de zidurile clădirilor fără ferestre și creează în mod evident neajunsuri locatarilor, la solicitarea a peste jumătate din membrii asociației de locatari/proprietari sau a proprietarului;
7. riscuri privind integritatea bunurilor mobile și imobile, siguranța cetățenilor și privind siguranța circulației generate de fenomene meteorologice extreme și/sau orice alte situații de urgență, inclusiv accidente care generează riscuri privind stabilitatea arborilor;
8. coroanele arborilor aflați în pâlcuri se interpătrund, datorită nerespectării distanțelor minime de plantare sau creșterii necontrolate a acestora, ceea ce împiedică dezvoltarea normală și armonioasă.

**5. Locațiile în care se va realiza serviciul**

 Serviciul de tăiere și toaletare a arborilor periculoși se desfășoară pe terenurile aparținând domeniului public al municipiului Sfântu Gheorghe.

**6. Începerea executării lucrărilor**

6.1. Începerea activității de tăiere și toaletare a arborilor periculoși se va face numai după obținerea în prealabil a tuturor avizelor prin grija Direcției generale de gospodărire comunală din cadrul Primăriei municipiului Sfântu Gheorghe.

6.2. Tăierea și toaletarea arborilor periculoși se efectuează pe baza Ordinului de lucru emis de către Direcția generală de gospodărire comunală din cadrul Primăriei municipiului Sfântu Gheorghe.

6.3. Transportarea masei lemnoase rezultată în urma tăierilor se realizează de operatorul economic/prestator al serviciului pe baza Avizului de însoțire eliberat de reprezentanții Ocolului Silvic.

**7. Tipul de lucrări, descrierea sarcinilor**

7.1. Tăieri prin doborâre sau secționare.

7.2. Tăieri de corecție și întreținere a ramurilor, care afectează siguranța locuitorilor municipiului, siguranța instituțiilor sau traficului pietonal/rutier, etc. de la arborii existenți pe domeniul public.

7.3. Tăierile de corecție, întreținere, ușurare vor fi netede, în plan vertical, cât mai aproape de inserția ramurilor de trunchi, se vor netezi și se vor acoperi cu un strat de ulei vegetal de in sau mastic rece, rănile netratate constituind porți de intrare a dăunătorilor vegetali, a aerului, apei, ceea ce duce în final la putrezirea lemnului, formarea cariilor și a scorburilor.

7.5. Încărcarea, transportul materialului lemnos rezultat și salubrizarea zonei prin măturare manuală.

7.6. Încărcarea și transportul deșeurilor vegetale formate din ramuri, frunze, se vor efectua, la terminarea lucrărilor de tăiere.

**8. Fazele de lucru**

8.1. Inspectarea exterioară a arborelui în vederea constatării stării fitosanitare a acestuia;

8.2. Stabilirea modalității de tăiere, corecție în funcție de starea și amplasarea arborelui față de clădiri, cabluri electrice sau telefonice, instalații și a vegetației înconjurătoare;

8.3. Efectuarea unor tăieri mici pe partea inferioară a ramurei pentru evitarea ruperii scoarței în timpul căderii;

8.4. Doborârea arborilor, se va face pe cât posibil, evitându-se căderea lor și vătămarea arborilor care rămân în picioare;

8.5. Pe pante mai mari de 10o, doborârea se execută cu vârful la deal sau pe curba de nivel, în sensul și direcția indicată de interesul scoaterii, cu excepția arborilor la care această obligație nu se poate respecta datorită prevederilor normelor de tehnică și securitate a muncii;

8.3. Alegerea direcției și a sensului de doborâre a crengilor, fără a afecta utilitățile integritatea persoanelor sau a bunurilor acestora;

8.4. Evidențierea zonei de lucru cu bandă de securitate și delimitarea zonei periculoase (culoare: alb-roșu sau galben-negru), pentru a împiedica accesul trecătorilor și eventual dirijarea circulației autovehiculelor pe un singur sens;

8.5. Încărcarea, transportul materialului lemnos rezultat și salubrizarea zonei prin măturare manuală, se vor efectua, în maxim 3 zile de la intervenție, fără a afecta circulația auto. Costurile revin prestatorului;

8.6. Încărcarea și transportul deșeurilor vegetale formate din ramuri, frunze, se vor efectua, la terminarea lucrărilor de tăiere. Costurile revin prestatorului;

8.7. Prestatorul serviciului decide modalitatea de transport a deșeurilor generate după efectuarea lucrării și răspunde de curățenia lăsată în urmă.

**9. Caracteristici referitoare la nivelul calitativ, tehnic și de performanță**

9.1. Lucrările de tăieri de corecție, de elagaj și lucrări de degajare a carosabilului și a spațiilor verzi de arborii doborâți de vânt și salubrizarea zonei după executarea lucrărilor de tăiere / toaletare se vor executa în regim de urgență, la solicitarea beneficiarului, ori de câte ori se impun, în funcție de priorități și de suma alocată de la buget.

9.2. Prestatorul va asigura desfășurarea activității in regim de continuitate, va da dovada de promptitudine și profesionalism, va asigura personal competent pentru desfășurarea activității, pe toată perioada desfășurării contractului.

9.3. Materialul lemnos și ramurile groase rezultate din defrișarea arborilor și tăierilor de corecții, vor fi transportate de către prestator la locul indicat de autoritatea contractantă.

9.4. Prestatorul decide despre modalitatea efectuării lucrărilor, în funcție de mărimea/talia arborilor.

9.5. În cazul în care pentru realizarea operațiunilor de doborâre/toaletare a arborelui/arborilor este necesară întreruperea furnizării energiei electrice datorită prezenței unor cabluri sub tensiune care ar putea fi afectată ca urmare a intervenției prestatorului, responsabilitatea solicitării de întrerupere a alimentării cablurilor cu energie electrică către deținătorul/administratorul rețelei, revine prestatorului.

9.6. În realizarea ofertei financiare se vor lua în considerare consumurile specifice de manoperă, materiale și utilaje necesare, respectiv transportul.

9.7. Materialul lemnos și ramurile groase rezultate din defrișarea arborilor și tăierilor de corecții, transportarea acestora revine în sarcina prestatorului.

9.8. Valorificarea materialului lemnos revine în sarcina Primăriei municipiului Sfântu Gheorghe.

9.9. Spațiul de depozitare a materialului lemnos în care se depozitează/ prelucrează/ sortează materialele lemnoase se situează în municipiul Sfântu Ghoorghe, satul Coșeni, nr. 118.

**10. Cerințe privind impactul asupra mediului înconjurător**

10.1. Prestatorul va respecta prevederile legislației în vigoare în ceea ce privește protecția mediului, beneficiarul va fi informat despre orice eveniment de mediu produs în localitate, în timpul executării contractului.

10.2. Prestatorul trebuie să evite orice agresiune asupra mediului prin poluarea apei, aerului, solului cu deșeuri, produse petroliere sau alte materiale periculoase, prin depășiri ale nivelului de zgomot admis.

**11. Asigurarea normelor de securitate în muncă**

11.1. Prestatorul va asigura respectarea normelor de securitate în muncă, având întreaga responsabilitate pentru orice fel de muncă la care este supus personalul prestatorului, sau pe care prestatorul îl generează urmare a activității desfășurate în baza contractului încheiat cu Primăria municipiului Sfântu Gheorghe.

11.2. Verificarea condițiilor permisive de lucru cade în sarcina prestatorului.

11.3. Prestatorul răspunde de asigurarea condițiilor de securitate și sănătate a muncii prin respectarea Legii 319/2006, legea securității și sănătății în muncă, cu modificările și completările ulterioare.

**12. Verificarea și recepția lucrărilor**

12.1. Pe parcursul efectuării prestației, beneficiarul va numi prin decizie un responsabil cu verificarea activității desfășurate, care va răspunde de verificarea cantitativă și calitativă a prestației precum și de corectitudinea datelor din situațiile de decontare a prestației efectuate aferente contractului încheiat.

12.2. Recepția serviciului de Tăiere și toaletare arbori periculoși de pe raza municipiului Sfântu Gheorghe se face pe tipuri de operațiuni la sfârșitul fiecărei luni calendaristice către reprezentanții beneficiarului prin Compartimentul de Administrare și Pășuni și cei ai prestatorului, încheiându-se în acest sens proces verbal de recepție lunară pentru operațiunile efectuate și proces verbal de predare – primire a materialului lemnos la depozitul beneficiarului, semnate de ambele părți.

12.3 Nu se admit la recepție operațiunile de tăiere și toaletare a arborilor periculoși care nu au fost specificate în ordinele de lucru.

12.4. Pentru operațiunile de tăiere și toaletare arbori periculoși perioada de garanție este de 30 de zile calendaristice de la semnarea procesului verbal de recepție finală a operațiunilor de tăiere.

12.5. În perioada de garanție a operațiunilor de tăiere și toaletare arbori periculoși, prestatorul va executa pe propria cheltuială refacerea domeniului public care s-a distrus din culpa prestatorului ( suprafața carosabilului, trotuarului, bordurilor sau a străzilor care s-au distrus, părți din imobile și rețele tehnico-edilitare de apă, canal, energie electrică, etc.)

**13. Termenele de execuție**

 13.1. Operațiunile de tăiere și toaletare arbori periculoși se execută pe perioada de derulare a contractului de servicii, conform ordinului de lucru.

**14. Garanția de bună execuție**

 14.1. Prestatorul are obligația de a constitui garanția de bună execuție în valoare de 5% din valoarea totală a contractului, fără TVA, conform celor prevăzute în contract.

**15. Modalități de plată**

 15.1. Decontarea serviciului de tăiere și toaletare arbori periculoși de pe raza municipiului Sfântu Gheorghe se va face lunar pe baza situațiilor de lucrări și a facturilor emise de prestator.

 15.2. Facturile vor fi însoțite obligatoriu de procesele verbale de recepție pentru operațiunile efectuate pe luna în curs și de procesul verbal de predare-primire a materialului lemnos la depozitul beneficiarului.

 15.3. Facturile se decontează în condițiile prevăzute în Contractul de servicii.

**16. Modul de atribuire a contractului.**

Contractul se atribuie pe baza art. 31 din Legea nr. 98/2016 privind achizițiile publice, cu modificările și completările ulterioare.

**Anexa nr. 2 la Actul adițional nr. 1 la Contractul de delegare nr. 14090/2024**

**REGULAMENTUL**

**serviciului public de tăiere și toaletare arbori periculoși de pe raza**

**municipiului Sfântu Gheorghe**

**I. SCOPUL REGULAMENTULUI**

 **Art. 1**

(1) Prezentul regulament reglementează condițiile de avizare și modul de derulare a activităților de tăiere și transport a lemnului rezultat prin acțiuni specifice de tăiere și/sau intervenții cu tăieri de orice fel în coroana arborilor considerați periculoși, existenți pe terenuri aparținând domeniului public al municipiului Sfântu Gheorghe, constituite în spații verzi sau pe alte tipuri de terenuri cu vegetație forestieră din afară fondului forestier național situate în intravilanul municipiului Sfântu Gheorghe.

 **Art. 2**

Spațiile verzi sunt definite, conform art. 3 din Legea nr. 24/2007 privind reglementarea și administrarea spațiilor verzi din intravilanul localităților, după cum urmează:

1. spații verzi publice cu acces nelimitat: parcuri, grădini, scuaruri, fâșii plantate;
2. spații verzi publice de folosință specializată:
3. grădini botanice și zoologice, muzee în aer liber, parcuri expoziționale, zone ambientale și de agrement pentru animale dresate în spectacolele de circ;
4. cele aferente dotărilor publice: creșe, grădinițe, școli, unități sanitare sau de protecție socială, instituții, edificii de cult, cimitire;
5. baze sau parcuri sportive pentru practicarea sportului de performanță;
6. spații verzi pentru agrement: baze de agrement, complexuri și baze sportive;
7. spații verzi pentru protecția lacurilor și cursurilor de apă;
8. culoare de protecție față de infrastructura tehnică;
9. păduri de agrement;
10. pepiniere și sere.

 **Art. 3**

 (1) Proprietarii, administratorii/deținătorii cu orice titlu de spații verzi cu arbori și arbuști sau a altor terenuri cu vegetație forestieră din afara fondului național, din intravilanul municipiului Sfântu Gheorghe sunt obligați să realizeze măsurile de întreținere a acestora.

 (2) Proprietarii, administratorii/deținătorii cu orice titlu de spații verzi sau a altor terenuri cu vegetație forestieră din afara fondului forestier național sunt obligați să asigure măsurile privind siguranța persoanelor care pot fi afectate de ruperile arborilor sau ramurilor acestora, ca urmare a gradului de îmbătrânire avansat sau a stării fitosanitare precare.

 (3) Asigurarea măsurilor privind siguranța persoanelor/bunurilor care pot fi afectate de ruperile arborilor sau ramurilor acestora, ca urmare a gradului de îmbătrânire avansat sau a stării fitosanitare precare, revine, după caz:

1. Municipiul Sfântu Gheorghe, prin Direcția generală de gospodărire comunală pentru spațiile verzi aflate pe domeniul public sau al municipiului Sfântu Gheorghe.
2. instituțiilor publice și/sau societăților comerciale subordonate Consiliului Local al municipiului Sfântu Gheorghe, pentru spațiile verzi aflate pe domeniul public al municipiului Sfântu Gheorghe, și care se află în administrarea/folosința acestora;
3. persoanelor fizice și juridice care folosesc terenuri aparținând domeniului public al municipiului Sfântu Gheorghe, pe care se găsesc arbori.

**II. COMISIA DE AVIZARE A TĂIERILOR DE ARBORI PERICULOȘI, EMITEREA AVIZELOR**

 **Art. 4**

(1) Activitățile de tăiere și/sau intervenții cu tăieri de orice fel în coroana arborilor periculoși existenți pe terenuri aparținând domeniului public al municipiului Sfântu Gheorghe se fac în condițiile prezentului Regulament.

(2) Avizarea activităților de tăiere și/sau intervenții cu tăieri de orice fel în coroana arborilor periculoși existenți pe terenuri aparținând domeniului public al municipiului Sfântu Gheorghe se face de către Comisia constituită prin dispoziția Primarului.

 **Art. 5**

 (1) Comisia de Avizare a tăierilor de arbori periculoși de pe terenurile aparținând domeniului public al municipiului Sfântu Gheorghe denumită în continuare Comisie, este formată din 3 (trei) membri, astfel:

1. președinte, din cadrul Serviciului de gospodărire a domeniului public al Primăriei municipiului Sfântu Gheorghe
2. membru 1, din cadrul Compartimentului pentru monitorizare societăți comerciale al Primăriei municipiului Sfântu Gheorghe
3. membru 2, din cadrul Agenției pentru Protecția Mediului Covasna

(2) Comisia se întrunește la convocarea președintelui.

(3) Comisia analizează sesizările/solicitările care au ca obiect tăieri de la bază și/sau intervenții cu tăieri de orice fel în coroana arborilor periculoși aflați pe domeniul public al municipiului Sfântu Gheorghe și le avizează favorabil sau nefavorabil, în ultima situație urmând a motiva decizia;

(4) Modul de lucru al comisiei, inclusiv deplasările în teren, se stabilește de către președintele acesteia.

 (5) Președintele comisiei poate solicita prezența arhitectului șef al municipiului, funcționarilor din cadrul serviciului urbanism, reprezentanților societății civile, precum și a altor persoane interesate în problemele supuse avizării.

(6) După tăiere se va avea în vedere îndeplinirea prevederilor Regulamentului în ceea ce privește transportul masei lemnoase.

(7) La avizarea tăierilor de arbori periculoși aflați pe domeniul public al municipiului Sfântu Gheorghe, comisia va avea în vedere și anumite condiții restrictive impuse de legislația în vigoare referitoare la regimul special al unor arbori, Legea pomiculturii nr. 348/2003, respectiv cerințele impuse de reglementările urbanistice locale.

 (8) În cazul nucului și a castanului comestibil amplasați pe terenuri proprietate publică a municipiului Sfântu Gheorghe, în intravilan, indiferent că arborii sunt sănătoși sau uscați, punerea în aplicare a avizului de tăiere se face numai după obținerea avizului dat de Direcția pentru Agricultură Covasna.

(9) Deciziile luate la nivelul Primăriei municipiului Sfântu Gheorghe de tăiere a arborilor sănătoşi din spaţiile verzi, astfel cum sunt definite la art. 3 din Legea nr. 24/2007, aflate pe terenurile din zonele urbane, se pun în aplicare numai după obţinerea avizului emis de Agenţia judeţeană pentru protecţia mediului Covasna.

**III. PROCEDURI OBLIGATORII PENTRU EXECUTAREA LUCRĂRILOR DE TĂIERE A ARBORILOR PERICULOȘI**

 **Art. 6**

 (1) Toate lucrările de tăiere și/sau intervențiile de orice fel în coroana arborilor periculoși amplasați în spații verzi sau pe alte terenuri cu vegetație forestieră din afara fondului forestier național situate în intravilanul municipiului Sfântu Gheorghe, pe terenuri aparținând domeniului public al municipiului Sfântu Gheorghe se fac în condițiile prezentului Regulament după obținerea avizului Comisiei.

**Art. 7**

 (1) Solicitarea/obținerea avizării lucrărilor de tăiere de arbori periculoși sau pentru intervenții cu tăieri de orice fel în coroana arborilor amplasați în spații verzi sau pe alte terenuri cu vegetație forestieră din afară fondului forestier național, în intravilan, pe terenuri aparținând domeniului public al municipiului Sfântu Gheorghe se va realiza în condițiile conformării următoarelor prevederi:

1. Tăierea sau toaletarea arborilor aflați pe spațiile verzi aferente locuințelor de tip condominii, ce fac obiectului contractului de întreținere, se inițiază la solicitarea scrisă a Asociațiilor de proprietari, adresată către Direcția generală de gospodărire comunală din cadrul Primăriei municipiului Sfântu Gheorghe;
2. Organizarea activității de tăiere sau toaletare și transport a arborilor considerați nepericuloși, aflați pe spațiile verzi constând în identificarea lor, obținerea tuturor avizelor necesare, precum și tăierea sau toaletarea și transportul lor intră în obligația Asociațiilor de proprietari.
3. Tăierea sau toaletarea arborilor aflați pe domeniul public – altele decât cele menționate la art. 7. alin. 1.lit.a. se inițiază și se execută de Serviciul de gospodărire a domeniului public în baza Planului multianual de înlocuire a materialului dendricol de pe perimetrul municipiului Sfântu Gheorghe;
4. Organizarea activității de tăiere și toaletare a arborilor periculoși, constând în identificarea acestora, obținerea avizelor APM, emiterea ordinelor de începere a lucrărilor precum și recepția lucrărilor, intră în atribuțiile Serviciului de Gospodărire a Domeniului Public din cadrul Primăriei municipiului Sfântu Gheorghe;

(2) Tăierea, toaletarea și transportarea arborilor considerați periculoși se efectuează de către agentul economic prestator al serviciului public.

**IV. EXECUTAREA LUCRĂRILOR DE TĂIERE A ARBORILOR PERICULOȘI ȘI/SAU DE INTERVENȚIE ÎN COROANA ACESTORA**

 **Art. 8**

Tăierea vegetației forestiere de pe terenurile situate în afara fondului forestier național se va face la cererea proprietarilor sau a deținătorilor legali, numai după emiterea ordinului de lucru emis de către Direcția generală de gospodărire comunală din cadrul Primăriei municipiului Sfântu Gheorghe.

 **Art. 9**

 Lucrările de tăiere și/sau tăieri de orice fel în coroana arborilor periculoși din spațiile verzi sau de pe alte terenuri cu vegetație forestieră din afară fondului forestier național, vor fi executate de operatorul economic/delegat al serviciului public de Tăiere și toaletare a arborilor periculoși de pe raza municipiului Sfântu Gheorghe.

 **Art. 10**

 (1) Tăierile de arbori din intravilanul municipiului Sfântu Gheorghe se execută în următoarele situații:

1. arborele este uscat ori prezintă un grad ridicat de uscare sau se află în stare fiziologică puternic degradată;
2. arborele are vârstă biologică înaintată și/sau prezintă pericol privind siguranța persoanelor/bunurilor de orice fel care pot fi afectate de prăbușirea arborelui sau ruperea crengilor acestuia, ca urmare a gradului de îmbătrânire avansat sau a stării fitosanitare precare, prezentând un grad ridicat de risc, în cazul unor fenomene meteorologice extreme (vânt puternic, furtună, inundații, etc.);
3. arborele este înclinat, fără semn de reechilibrare, prezentând pericol de prăbușire și, implicit, riscul producerii unor accidente sau pagube materiale, pe fondul unor fenomene meteo extreme;
4. sistemul radicular al arborelui afectează rețelele tehnico-edilitare subterane sau fundațiile unor construcții;
5. arborele este situat pe amplasamentul unei viitoare construcții pentru care s-a obținut autorizația de construire, în condițiile legii;
6. arborii sunt plantați la o distanță mai mică de 5 m față de zidurile clădirilor cu ferestre și 3 m de zidurile clădirilor fără ferestre și creează în mod evident neajunsuri locatarilor, la solicitarea a peste jumătate din membrii asociației de locatari/proprietari sau a proprietarului;
7. riscuri privind integritatea bunurilor mobile și imobile, siguranța cetățenilor și privind siguranța circulației generate de fenomene meteorologice extreme și/sau orice alte situații de urgență, inclusiv accidente care generează riscuri privind stabilitatea arborilor;
8. coroanele arborilor aflați în pâlcuri se interpatrund, datorită nerespectării distanțelor minime de plantare sau creșterii necontrolate a acestora, ceea ce împiedică dezvoltarea normală și armonioasă;

**V. EVALUAREA, TRANSPORTUL ȘI DEPOZITAREA MATERIALULUI LEMNOS REZULTAT DIN LUCRĂRILE DE TĂIERE A ARBORILOR**

 **Art. 11**

 (1) Pentru spațiile verzi din intravilanul municipiului Sfântu Gheorghe sau alte terenuri cu vegetație forestieră din afara fondului forestier național, în intravilanul municipiului Sfântu Gheorghe, lucrările de tăiere a arborilor periculoși vor fi executate de operatorul economic/delegatul serviciului cu care are încheiat contract Primăria municipiului Sfântu Gheorghe.

(2) Emiterea documentelor de transport se realizează de ocolul silvic competent prin grija operatorului economic/delegatul serviciului cu care are încheiat contract Primăria municipiului Sfântu Gheorghe.

 **Art. 12**

Transportul și depozitarea materialului lemnos rezultat din lucrările de tăiere ale arborilor rezultat din spațiile verzi din afara fondului forestier național situat pe terenurile proprietate publică a municipiului Sfântu Gheorghe se poate face numai în condițiile prezentului regulament.

 **Art. 13**

(1) Materialul lemnos rezultat în urma activităților de tăiere a arborilor periculoși amplasați pe terenuri intravilane aparținând domeniului public al municipiului Sfântu Gheorghe și care fac obiectul prezentului regulament, se transportă în baza avizelor de însoțire eliberate de un operator atestat pentru exploatarea forestieră sau de către un reprezentant al ocolului silvic, în conformitate cu normele în vigoare privind circulația materialelor lemnoase.

(2) Termenul pentru ridicarea masei lemnoase rezultată în urma tăierilor de arbori periculoși de pe terenuri aparținând domeniului public al municipiului Sfântu Gheorghe și transportul acesteia este de cel mult 3 zile lucrătoare de la data tăierii.

(3) În cazul în care masa lemnoasă nu poate fi transportată în ziua tăierii, poate fi depusă numai pe o suprafață, care nu împiedică siguranța în trafic și siguranța populației.

 **Art. 14**

Masa lemnoasă rezultată în urma tăierilor de arbori din spațiile verzi amplasate în intravilanul municipiului Sfântu Gheorghe, aparținând domeniului public, se va depozita în satul Coșeni, nr. 118.

**VI. VALORIFICAREA MATERIALULUI LEMNOS REZULTAT DIN LUCRĂRILE DE TĂIERE ALE ARBORILOR PERICULOȘI**

 **Art. 15**

Valorificarea masei lemnoase, rezultate din activitățile de tăiere a arborilor periculoși din spațiile verzi amplasate pe terenurile aparținând domeniului public al municipiului Sfântu Gheorghe se realizează de Primăria municipiului Sfântu Gheorghe în condițiile legii.

 **Art. 16**

Deșeurile vegetale (crengile, rădăcinile, frunzele, rumegușul, rezultate în urma tăierilor de arbori, intervențiilor de tăieri de orice fel în coroana arborilor din spațiile verzi amplasate în intravilan, pe terenuri aparținând domeniului public al municipiului Sfântu Gheorghe, vor fi încărcate, transportate și predate operatorului serviciului de salubritate TEGA SA Sfântu Gheorghe.